Pterophorus pentadactyla

Pterophorus pentadactyla, euskaraz motots-sitsa izenaz ezagutzen dena, Pterophoridae familiako sits espezie bat da. Europan eta Afrika iparraldean aurkitzen da, baita Euskal Herrian ere.

 Taxonomia 
Lineok deskribatu zuen lehenengo aldiz 1758. urtean, Systema Naturae liburuan. Phalaena pentadactyla izena eman zion eta 1766an Schäfferrek Pterophorus generoa sortu zuen. Espeziearen pentadactyla izena grezieratik dator eta "bost hatz" esan nahi du, hegoek duten itxura bereziarengatik.

 Deskibapena 
Tamaina txikiko lepidopteroa da, 26-34 mm arteko hegal-zabalera du. Sits zuri honek itxura berezia du, izan ere alde bakoitzeko hegalek bost zati baitituzte, luma itxurakoak, bi sendoenak aurreko hegalei dagozkie eta gainerako hirurak atzekoei.

Beldarrak berdeak dira eta marra hori batek zeharkatzen du gainaldea. Ile argien multzoak ditu gorputzean zehar.

 Habitata eta elikadura 
Bide ertzetako zelaietan eta lorategietan aurkitzen da. Beldarrak Convolvulaceae familiako landareetaz elikatzen dira, ezkerte zuriaz eta ezkerte beltzaz esate baterako.

 Bizi zikloa 
Helduak ekaina eta uztailean ikusten dira. Batzuetan bigarren belaunaldi bat ateratzen da irailean. Beldarrek hibernatzen dute.

 Izurria 
Convolvulaceae familiako landareak kaltetzen ditu, ehunak mastekatuz eta hostoak eta loreak zulatuz. Landareari itxura eskasa eragiten diote. Landarearen egitura kaltetzen dute eta fotosintesiaren errendimentuan ere eragiten die.

Nigerian adibidez batataren izurri kontsideraturik dago, Convolvulaceae familiako landarea baita.

 Erreferentziak 

 Erreferentziak 

Kanpo estekak 

Kategoria:Pterophoridae
Kategoria:Euskal Herriko lepidopteroak
Kategoria:Lineok deskribatutako taxonak
Kategoria:Sitsak